रतन नामकग्रामीण युवा शहर से शास्त्रों का ज्ञान अर्जित कर गांव लौटा। एक बुजुर्ग ने उससे कहा- ‘तू शहर से पंडित बनकर आया है। यह बता कि पाप का बाप कौन है?’ रतन को प्रश्न अटपटा लगा। वह जवाब नहीं दे पाया। थोड़ी देर बाद कुछ लोग उसकेपास पहुंचे और बोले- ‘तुम इस टूटे-फूटे घर में मत रहो। हमारे साथ चलो।’ रतन उनके साथ चल दिया। वे एक हवेली केसामने रुके। द्वार एक सजी-धजी युवती ने खोला और रतन का स्वागत किया। रतन समझ गया कि यह वेश्यालय है। वह बोला- ‘यह तो पाप का घर है। मैं यहां रहने की बजाय पेड़ केनीचे रहना पसंद करूंगा।’
तब ग्रामीणों ने रतन केरहने की व्यवस्था मंदिर में कर दी और पंद्रह दिनों में मकान केप्रबंध का आश्वासन दिया। अगले दिन वही गणिका मंदिर आई और सोलह फीट की दूरी से एक स्वर्ण मुद्रा देवमूर्ति पर चढ़ा दी। वह नित्य आती और एक-एक फीट की दूरी कम करकेएक स्वर्ण मुद्रा चढ़ाती। पंद्रहवें दिन वह एक थाल भरकर स्वर्णमुद्राएं लाई। रोज एक-एक फीट दूरी कम करने पर रतन ने भी आपत्ति नहीं की थी, इसलिए आज वह देवमूर्ति केएकदम पास थी, जहां रतन पूजा कर रहा था।
गणिका स्वर्ण मुद्राओं का थाल भगवान को समर्पित करने ही वाली थी कि रतन ने उसके हाथ से वह थाल ले लिया। यह दृश्य मंदिर केएक कोने में खड़े उस बुजुर्ग ने अन्य लोगों को दिखाया और फिर रतन से स्वर्ण मुद्राओं की ओर संकेत कर कहा- ‘बेटा! उस दिन तुम मेरे जिस प्रश्न का उत्तर नहीं दे सके, वह आज मिल गया। यही तो पाप का बाप है।’ रतन बेहद लज्जित हुआ। वस्तुत: धन का मोह पतन की ओर ले जाता है। इसलिए इससे मुक्त रहकर संतोषी बनना चाहिए।
hin_Deva hin_Deva hin_Deva